A toponimia ye una disciplina d'a sciencia d'a Onomastica que estudia l'orichen d'os nombres d'os puestos. Os toponimos, nombres de puestos, a vegatas tienen o suyo orichen en apellitos u nombres propios de presonas, pero más a sobén o suyo orichen ye bell aspecto fisico d'o puesto que designan. A parabra toponimia proviene etimolochicament d'o griego τόπος topos, puesto, y oνομα ōnoma, nombre. A toponimia, antimás d'estudiar l'orichen d'os nombres, analiza os simbolos d'os nombres d'un lugar.